Doložka vybraných vplyvov


	1. Základné údaje

	Názov materiálu

	Návrh zákona o štátnej správe v oblasti umelej inteligencie a európskej dátovej regulácie a o zmene a doplnení niektorých zákonov  (ďalej len „návrh zákona“)

	Predkladateľ (a spolupredkladateľ)

	Ministerstvo investícií, regionálneho rozvoja a informatizácie Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Nariadenie  Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024) (ďalej len „nariadenie (EÚ) 2024/1689“).
Nariadenie Európskeho parlamentu a Rady (EÚ) 2022/868 z 30. mája 2022 o európskej správe údajov a o zmene nariadenia (EÚ) 2018/1724 (akt o správe údajov) (Ú. v. EÚ L 152, 3.6.2022) (ďalej len „nariadenie (EÚ) 2022/868“).
Nariadenie Európskeho parlamentu a Rady (EÚ) 2023/2854 z 13. decembra 2023 o harmonizovaných pravidlách týkajúcich sa spravodlivého prístupu k údajom a ich používania, ktorým sa mení nariadenie (EÚ) 2017/2394 a smernica (EÚ) 2020/1828 (akt o údajoch) (Ú. v. EÚ L, 2023/2854, 22.12.2023) (ďalej len „nariadenie (EÚ) 2023/2854“).
Vykonávacie nariadenie Komisie (EÚ) 2023/1622 z 9. augusta 2023 o podobe spoločných log na identifikáciu poskytovateľov služieb sprostredkovania údajov a organizácií dátového altruizmu uznaných v Únii (Ú. v. EÚ L 200, 10.8.2023).

	Termín začiatku a ukončenia PPK
	

	Predpokladaný termín predloženia na pripomienkové konanie
	január 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	august 2026

	

	2. Definovanie problému

	Návrhom zákona sa implementujú niektoré ustanovenia jednotlivých nariadení. Podľa čl. 70 nariadenia (EÚ) 2024/1689 je potrebné stanoviť vnútroštátne orgány dohľadu nad trhom a notifikačný orgán oblasti využívania systémov umelej inteligencie a oznámiť ich Európskej komisii v termíne do 2. augusta 2025.
V súlade s nariadením (EÚ) 2022/868 je potrebné identifikovať a notifikovať príslušné subjekty ako napr. jednotné informačné miesto alebo príslušný orgán na registráciu uznaných organizácií dátového altruizmu resp. príslušný orgán na registráciu organizácií poskytujúcich služby sprostredkovania údajov ako aj sankcie za nedodržiavanie v nariadení stanovených povinností.
V súlade s nariadením (EÚ) 2023/2854 ktorého cieľom je prispieť k vytvoreniu jednotného európskeho digitálneho trhu a spravodlivého dátového hospodárstva a taktiež zabezpečenie funkcie dátového koordinátora
Implementáciou jednotlivých nariadení bude zabezpečená pôsobnosť orgánov dohľadu nad dodržiavaním povinností pri správe údajov a aj vnútroštátna úprava pravidiel ukladania a výšky sankcií za porušenie povinností.

	3. Ciele a výsledný stav

	Cieľom implementačného návrhu zákona je najmä ustanoviť štruktúru štátnych orgánov dohľadu nad trhom  a notifikujúceho v oblasti využívania systémov umelej inteligencie podľa čl. 70 nariadenia (EÚ) 2024/1689, inštitucionálne zabezpečenie orgánov a úloh, ktoré na národnej úrovni upravujú  podmienky  používania určitých typov údajov, taktiež sa stanovuje  pôsobnosť týchto orgánov, ako orgán dozoru nad dodržiavaním povinností pri správe údajov a stanovujú sa sankcie za porušenie povinností  podľa nariadenia (EÚ) 2022/868 a nariadenia (EÚ) 2023/2854 .

	4. Dotknuté subjekty

	Ministerstvo investícií, regionálneho rozvoja a informatizácie Slovenskej republiky; Ministerstvo spravodlivosti Slovenskej republiky; Ministerstvo vnútra Slovenskej republiky; Úrad pre normalizáciu, metrológiu a skúšobníctvo Slovenskej republiky; Úrad pre reguláciu elektronických komunikácií a poštových služieb; Štatistický úrad Slovenskej republiky; Národný bezpečnostný úrad; Úrad na ochranu osobných údajov Slovenskej republiky; orgány verejnej moci, fyzické osoby; právnické osoby; KVOP (kancelária verejného ochrancu práv)

	5. Alternatívne riešenia

	Alternatívnym riešením je nulový variant, t. j. neprijatie právneho predpisu, ktorý bude mať za následok zachovanie súčasného stavu.

Nulový variant by predstavoval riziko pre spotrebiteľov a ďalšie dotknuté osoby, ktorým by nebola zabezpečená účinná ochrana práv garantovaných právom EÚ. Negatívne dôsledky by mal aj pre podnikateľské prostredie, keďže absencia funkčného dohľadového a implementačného rámca znižuje právnu istotu podnikov, komplikuje uplatňovanie pravidiel jednotného trhu a môže oslabovať konkurencieschopnosť slovenských podnikateľských subjektov pri poskytovaní produktov a služieb v rámci EÚ. 

Nulový variant môže byť podnetom pre opätovné začatie konania, ktoré Európska komisia formálnym oznámením C(2024)3001 z 23. mája 2024 začala proti Slovenskej republike podľa článku 258 Zmluvy o fungovaní Európskej únie konanie INFR(2024)2071 pre nedostatočné vykonávanie nariadenia (EÚ) 2022/868. Slovenská republika Európskej komisii oznámila príslušné orgány podľa Aktu o správe údajov, Komisia však namietala, že tieto orgány nemali zabezpečené potrebné právomoci ani primerané finančné a personálne kapacity na plnenie úloh, ktoré im nariadenie ukladá. Slovenská republika vo svojej odpovedi z 22. júla 2024 informovala Európsku komisiu, že prijíma kroky na vytvorenie potrebného právneho a inštitucionálneho rámca vrátane zabezpečenia požadovaných kompetencií a kapacít.
Ak by návrh zákona nebol prijatý alebo ak by príslušnému orgánu neboli zabezpečené zdroje potrebné na reálny výkon pôsobností, vzniklo by významné riziko opätovného začatia konania podľa článku 258 Zmluvy o fungovaní Európskej únie. Konanie môže po formálnom oznámení a odôvodnenom stanovisku viesť k podaniu žaloby na Súdny dvor Európskej únie. Ak by Slovenská republika následne neprijala opatrenia potrebné na splnenie rozsudku Súdneho dvora, Komisia môže podľa článku 260 ods. 2 Zmluvy o fungovaní Európskej únie navrhnúť uloženie paušálnej sumy, opakovaného penále alebo oboch finančných sankcií.
Nulový variant alebo odklad riadneho riešenia môže viesť k vyšším nákladom než včasné a postupné vybudovanie potrebných kapacít.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 




	8. Preskúmanie účelnosti

	Účelnosť predkladaného návrhu bude preskúmavaná priebežne, najneskôr do troch rokov odo dňa účinnosti návrhu. Vzhľadom na navrhovanú účinnosť 1.1.2027 by k preskúmaniu účelnosti malo dôjsť najneskôr v roku 2030 na základe získaných poznatkov z aplikačnej praxe. Kritériom preskúmania účelnosti budú výsledky kontrol dodržiavania povinností vyplývajúcich zo zákona a prípadných podnetov zo strany dotknutých subjektov, vyplývajúcich z uplatňovania zákona v praxi.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☒	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Návrh zákona má negatívny nekrytý vplyv na rozpočet verejnej správy a zároveň pozitívny vplyv na rozpočet verejnej správy, nakoľko sa predpokladá mierny nárast príjmov zo správnych poplatkov, prípadne z udelených sankcií. Pozitívne vplyvy nie je možné v súčasnosti kvantifikovať, nakoľko ide o príjmy z doposiaľ nezavedených inštitútov.
Návrh má negatívny vplyv na podnikateľské prostredie. Všeobecne sa predpokladá, že v prípade naplnenia cieľov predmetného zákona, teda umožnenia opakovaného použitia v zákone špecifikovaných údajov, môžeme predpokladať, že by to mohlo mať pozitívny vplyv na podnikateľské prostredie, a to najmä v súvislosti so skvalitnením a zjednodušením prístupu k údajom, ktoré by mohli tieto subjekty využiť pre svoju podnikateľskú činnosť, avšak či bude identifikovateľný tento vplyv alebo nie, to vyplynie až z aplikačnej praxe. Nakoľko sa jedná o nový inštitút aj pre ostatné členské štáty EÚ a vzhľadom k tomu, že sprístupnenie týchto údajov je na báze dobrovoľnosti, nevieme relevantne posúdiť, aký reálny dopad to bude mať na podnikateľské prostredie.  
Návrh zákona bude mať marginálny vplyv na zamestnanosť.

	11. Kontakt na spracovateľa

	JUDr. Jaroslav Petržel, 
Ministerstvo investícií, regionálneho rozvoja a informatizácie Slovenskej republiky
Tel.: +421 2 2092 8138, email: jaroslav.petrzel@mirri.gov.sk

	12. Zdroje

	· Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii)
· Inštitucionálny a koordinačný rámec pre digitálnu transformáciu Slovenska
· Interné kapacity predkladateľa. Vecné vstupy od Štatistického úradu SR a Úradu pre reguláciu elektronických komunikácií a poštových služieb

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




	2	

